CELEX: 62009CB0091
Language: el
Date: 2010-03-26 00:00:00
Title: Υπόθεση C-91/09: Διάταξη του Δικαστηρίου (πέμπτο τμήμα) της 26ης Μαρτίου 2010 (αίτηση του Bundesgerichtshof — Γερμανία — για την έκδοση προδικαστικής αποφάσεως) — Eis.de GmbH κατά BBY Vertriebsgesellschaft mbH [Άρθρο 104, παράγραφος 3, πρώτο εδάφιο, του Κανονισμού Διαδικασίας — Σήματα — Διαδίκτυο — Διαφήμιση βάσει λέξεων-κλειδιών (keyword advertising) — Εμφάνιση διαφημιστικής αγγελίας ανταγωνιστή του δικαιούχου ενός σήματος πανομοιότυπου με τη λέξη-κλειδί — Οδηγία 89/104/ΕΟΚ — Άρθρο 5, παράγραφος 1, στοιχείο α']

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/18
            
         Διάταξη του Δικαστηρίου (πέμπτο τμήμα) της 26ης Μαρτίου 2010 (αίτηση του Bundesgerichtshof — Γερμανία — για την έκδοση προδικαστικής αποφάσεως) — Eis.de GmbH κατά BBY Vertriebsgesellschaft mbH
   (Υπόθεση C-91/09) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Σήματα - Διαδίκτυο - Διαφήμιση βάσει λέξεων-κλειδιών (keyword advertising) - Εμφάνιση διαφημιστικής αγγελίας ανταγωνιστή του δικαιούχου ενός σήματος πανομοιότυπου με τη λέξη-κλειδί - Οδηγία 89/104/ΕΟΚ - Άρθρο 5, παράγραφος 1, στοιχείο α')
   2010/C 234/26
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   Eis.de GmbH
   κατά
   BBY Vertriebsgesellschaft mbH
   
      Αντικείμενο
   
   Αίτηση για την έκδοση προδικαστικής αποφάσεως — Bundesgerichtshof Karlsruhe — Ερμηνεία του άρθρου 5, παράγραφος 1, δεύτερη περίοδος, στοιχείο α', της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (ΕΕ 1989, L 40, σ. 1) — Εγγραφή σημείου πανομοιότυπου με σήμα σε μηχανή αναζήτησης διαδικτύου την οποία εκμεταλλεύεται παρέχων υπηρεσίες, για να εμφανίζεται αυτομάτως επί της οθόνης, κατόπιν της εισαγωγής του εν λόγω σημείου ως όρου αναζήτησης, διαφημιστική αγγελία για προϊόντα ή υπηρεσίες πανομοιότυπες με αυτές για τις οποίες έχει καταχωριστεί το οικείο σήμα (keyword advertising) — Έλλειψη συγκατάθεσης του δικαιούχου του σήματος — Χαρακτηρισμός της χρήσεως αυτής του σήματος ως «χρησιμοποιήσεως» σύμφωνα με το γράμμα της προαναφερθείσας διατάξεως
   
      Διατακτικό
   
   Το άρθρο 5, παράγραφος 1, στοιχείο α', της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, έχει την έννοια ότι ο δικαιούχος σήματος μπορεί να απαγορεύσει σε διαφημιζόμενο να προβάλει, βάσει μιας λέξης-κλειδιού πανομοιότυπης με το εν λόγω σήμα την οποία ο διαφημιζόμενος επέλεξε χωρίς τη συγκατάθεση του εν λόγω δικαιούχου στο πλαίσιο υπηρεσίας αντιστοίχησης στο Διαδίκτυο, διαφήμιση για προϊόντα ή υπηρεσίες πανομοιότυπα με τα προϊόντα και τις υπηρεσίες για τα οποία καταχωρίστηκε το εν λόγω σήμα, όταν η εν λόγω διαφήμιση δεν επιτρέπει ή επιτρέπει δυσχερώς στον μέσο χρήστη του Διαδικτύου να αντιληφθεί αν τα διαφημιζόμενα προϊόντα ή υπηρεσίες προέρχονται από τον δικαιούχο του σήματος ή από επιχείρηση που συνδέεται οικονομικώς με αυτόν ή αν, αντιθέτως, προέρχονται από τρίτον.
   
      (1)  ΕΕ C 129 της 6.6.2009.